พระยาบำเรอภักดิ์ (สนิท จารุจินดา)

มหาเสวกตรี **พระยาบำเรอภักดิ์ (สนิท จารุจินดา)** (22 กุมภาพันธ์ พ.ศ. 2438 – 14 กุมภาพันธ์ พ.ศ. 2526) เป็นขุนนางชาวสยาม อดีตปลัดทูลฉลองกระทรวงวัง อดีตองคมนตรีในรัชสมัยพระบาทสมเด็จพระมงกุฎเกล้าเจ้าอยู่หัว และอดีตสมาชิกวุฒิสภา

พระยาบำเรอภักดิ์ มีนามเดิมว่า สนิท จารุจินดา เกิดเมื่อวันที่ 22 กุมภาพันธ์ พ.ศ. 2438 เป็นบุตรชายของ พระยาสุเรนทรราชเสนา (เจิม จารุจินดา) อดีตปลัดมณฑลประจำจังหวัดลำปาง (เทียบได้กับตำแหน่งผู้ว่าราชการจังหวัดลำปางโดยดำรงตำแหน่งผู้ว่าราชการจังหวัดเป็นคนแรก) กับคุณหญิงสะอาด เนื่องจากพระยาสุเรนทรราชเสนาผู้เป็นบิดาต้องเดินทางไปรับราชการในต่างจังหวัด ทำให้ต้องนำบุตรชายมาฝากให้พลโทพระยาเทพอรชุน (เจ๊ก จารุจินดา) ผู้เป็นตาและคุณหญิงสายผู้เป็นยายช่วยเลี้ยงดู

ในปี 2445 พระยาเทพอรชุนได้นำเด็กชายสนิทผู้เป็นหลานชายเข้าถวายตัวเป็นมหาดเล็กในพระบาทสมเด็จพระมงกุฎเกล้าเจ้าอยู่หัว ครั้งดำรงพระราชอิสริยยศสมเด็จพระบรมโอรสาธิราชฯ สยามมกุฎราชกุมาร และได้เป็นนักเรียนรุ่นแรกของโรงเรียนมหาดเล็กหลวง (วชิราวุธวิทยาลัยในปัจจุบัน) จากนั้นจึงได้เข้ารับราชการในราชสำนักและเจริญก้าวหน้าในหน้าที่จนได้เลื่อนยศเป็นพระยาเมื่ออายุ 23 ปีเศษและได้เป็นปลัดทูลฉลองเมื่ออายุเพียง 32 ปีเศษ ด้านชีวิตครอบครัวสมรสกับ คุณหญิงบุบผา บำเรอภักดิ์ บุตรสาวของเจ้าพระยาสุรบดินทรสุรินทรฦๅชัย (พร จารุจินดา) แต่ไม่มีบุตรสืบสกุล มหาเสวกตรี พระยาบำเรอภักดิ์ ถึงแก่อนิจกรรมด้วยโรคชราเมื่อวันที่ 14 กุมภาพันธ์ พ.ศ. 2526 หรือ 8 วันก่อนวันเกิดอายุครบ 88 ปีสิริอายุได้ 87 ปี

## ตำแหน่ง ยศ และบรรดาศักดิ์
* 10 กุมภาพันธ์ พ.ศ. 2455 – มหาดเล็กวิเศษ กองตั้งเครื่อง
* 14 สิงหาคม พ.ศ. 2456 – นายรองสนิท มหาดเล็กเวรศักดิ์ ถือศักดินา 300
* 18 กันยายน พ.ศ. 2457 เป็นนายเวร รองอธิบดีกรมมหาดเล็กอีกตำแหน่งหนึ่ง
* 10 พฤศจิกายน พ.ศ. 2457 – นายเสน่ห์หุ้มแพร ถือศักดินา 400
* 18 กันยายน พ.ศ. 2458 – นายจ่ายวด มหาดเล็กเวรสิทธิ์ ถือศักดินา 600
* 23 พฤษภาคม พ.ศ. 2459 – ผู้ช่วยเลขาธิการกรมมหาดเล็ก
* 30 สิงหาคม พ.ศ. 2459 – หลวงศักดิ์นายเวร มหาดเล็กเวรศักดิ์ ถือศักดินา 800
* 8 ธันวาคม พ.ศ. 2460 – เจ้าหมื่นไวยวรนารถ หัวหมื่นมหาดเล็กปลายเชือกเวรฤทธิ์ ถือศักดินา 1000
* 20 มีนาคม พ.ศ. 2460 – เลขาธิการสภาจางวางกรมมหาดเล็ก
* 14 ตุลาคม พ.ศ. 2462 – รองอธิบดีกรมตรวจมหาดเล็ก
* 7 พฤศจิกายน พ.ศ. 2462 – พระยาอิศรพัลลภ
* 1 มกราคม พ.ศ. 2467 – จางวางตรี
* 4 เมษายน พ.ศ. 2468 – องคมนตรี
* 1 เมษายน พ.ศ. 2469 – เปลี่ยนยศเป็นมหาเสวกตรี และเป็นปลัดจางวางกรมมหาดเล็ก
* 1 เมษายน พ.ศ. 2470 – รั้งตำแหน่ง (รักษาราชการแทน) ปลัดทูลฉลองกระทรวงวัง
* 5 เมษายน พ.ศ. 2471 – พระยาบำเรอภักดิ์ คงถือศักดินา 1000
* 12 เมษายน พ.ศ. 2471 – ปลัดทูลฉลองกระทรวงวัง

## งานการเมือง
มหาเสวกตรี พระยาบำเรอภักดิ์ ได้รับโปรดเกล้าฯ แต่งตั้งเป็นสมาชิกวุฒิสภา เมื่อวันที่ 18 พฤศจิกายน พ.ศ. 2490 ก่อนจะพ้นจากตำแหน่งเมื่อวันที่ 29 พฤศจิกายน พ.ศ. 2494

## เครื่องราชอิสริยาภรณ์
มหาเสวกตรี  ได้รับพระราชทานเครื่องราชอิสริยาภรณ์ เข็ม และเหรียญดังนี้

* 10 กรกฎาคม พ.ศ. 2456 – เข็มข้าหลวงเดิม

* 

* 

## อ้างอิง

หมวดหมู่:บุคคลที่เกิดในปี พ.ศ. 2438
หมวดหมู่:บุคคลที่เสียชีวิตในปี พ.ศ. 2526
หมวดหมู่:เสียชีวิตจากโรคชรา
หมวดหมู่:บรรดาศักดิ์ชั้นพระยา
หมวดหมู่:ขุนนางไทย
หมวดหมู่:ขุนนางในสมัยกรุงรัตนโกสินทร์
หมวดหมู่:องคมนตรีในรัชกาลที่ 6
หมวดหมู่:สมาชิกวุฒิสภาไทยแบบแต่งตั้ง
หมวดหมู่:สมาชิกวุฒิสภาไทย
หมวดหมู่:สกุลจารุจินดา
หมวดหมู่:ผู้ได้รับเหรียญรัตนาภรณ์ ภ.ป.ร.3
หมวดหมู่:ผู้ได้รับเหรียญช่วยราชการเขตภายใน
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเครื่องราชอิสริยาภรณ์ ว.ภ.
หมวดหมู่:ผู้ได้รับเหรียญราชรุจิ ร.จ.ท.6